**บทที่ 4**

**ผลการวิเคราะห์ข้อมูล**

การศึกษาปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ผู้วิจัยนำเสนอผลการวิเคราะห์ข้อมูลตามลำดับดังนี้

1. สัญลักษณ์ที่ใช้ในการวิเคราะห์ข้อมูล

2. ลำดับขั้นในการนำเสนอผลการวิเคราะห์ข้อมูล

3. ผลการวิเคราะห์ข้อมูล

**4.1 สัญลักษณ์ที่ใช้ในการนำเสนอผลการวิเคราะห์ข้อมูล**

ผู้วิจัยได้กำหนดความหมายของสัญลักษณ์ที่ใช้ในการวิเคราะห์ข้อมูล ดังนี้

**** แทน ค่าเฉลี่ย (Arithmetic Mean)

S.D. แทน ค่าความเบี่ยงเบนมาตรฐาน (Standard Deviation)

F แทน ค่าสถิติ F ที่ใช้ในการทดสอบสมมติฐาน

t แทน ค่าสถิติ t ที่ใช้ในการทดสอบสมมติฐาน

P-value แทน ค่านัยสำคัญทางสถิติของการวิเคราะห์การถดถอย

\*\* แทน มีนัยสำคัญทางสถิติที่ระดับ .01

\* แทน มีนัยสำคัญทางสถิติที่ระดับ .05

R แทน ค่าสัมประสิทธิ์สหสัมพันธ์พหุคูณ (Multiple Correlation

Coefficient)

R2 แทน ค่าที่แสดงอิทธิพลของตัวแปรอิสระทั้งหมดที่มีต่อตัวแปรตาม

R2adj แทน ค่าR2ที่ปรับแก้แล้ว

B แทน ค่าสัมประสิทธิ์ของตัวแปรพยากรณ์ในรูปคะแนนดิบ Beta แทน ค่าสัมประสิทธิ์ของตัวแปรพยากรณ์ในรูปคะแนนมาตรฐาน

S.E.bi  แทน ค่าความคลาดเคลื่อนมาตรฐานของสัมประสิทธิ์การถดถอย

S.E.est แทน ค่าความคลาดเคลื่อนมาตรฐานของการพยากรณ์

Y แทน ความคาดหวังในการฝึกวิชาชีพ

X1 แทน ความต้องการมีชีวิต

X2 แทน ความต้องการความสัมพันธ์

X3 แทน การเรียนรู้

X4 แทน ทัศนคติ

**4.2 ลำดับขั้นตอนในการเสนอผลการวิเคราะห์ข้อมูล**

ผู้วิจัยได้ทำการวิเคราะห์ข้อมูลด้วยคอมพิวเตอร์โดยใช้โปรแกรมคอมพิวเตอร์สำเร็จรูปและนำเสนอผลการวิเคราะห์ตามขั้นตอนต่อไปนี้

4.2.1 วิเคราะห์ข้อมูลสถานภาพทั่วไปของผู้ตอบแบบสอบถาม

4.2.2 วิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม

4.2.3 วิเคราะห์ปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม

4.2.4 วิเคราะห์ข้อเสนอแนะในการพัฒนาความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม

**4.3 ผลการวิเคราะห์ข้อมูล**

การศึกษาวิจัยเรื่องปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ผู้วิจัยได้นำเสนอผลการวิเคราะห์ข้อมูลตามลำดับ ดังนี้

**4.3.1 วิเคราะห์ข้อมูลสถานภาพทั่วไปของผู้ตอบแบบสอบถาม**

ผลการวิเคราะห์ข้อมูลสถานภาพทั่วไปของผู้ตอบแบบสอบถามโดยใช้ค่าความถี่ (Frequency) และค่าร้อยละ (Percentage) ดังนี้

**ตารางที่ 4.1**

*ผลการวิเคราะห์ข้อมูลสถานภาพทั่วไปของผู้ตอบแบบสอบถาม*

|  |  |  |  |
| --- | --- | --- | --- |
| ข้อมูลทั่วไปของผู้ตอบแบบสอบถาม | | จำนวน (คน) | ร้อยละ |
| 1. เพศ | ชาย | 246 | 83.10 |
| หญิง | 50 | 16.90 |
| รวม | 296 | 100.00 |
| 2. อายุ | อายุ 18-31 ปี | 129 | 43.60 |
| อายุ 32-45 ปี | 136 | 45.90 |
| อายุ 46-59 ปี | 30 | 10.10 |
| อายุ 60 ปี ขึ้นไป | 1 | 0.30 |
| รวม | 296 | 100.00 |
| 3. การศึกษา | ต่ำกว่าประถมศึกษา | 7 | 2.40 |
| ประถมศึกษา | 63 | 21.30 |
| มัธยมศึกษาตอนต้น | 81 | 27.40 |
| มัธยมศึกษาตอนปลาย/ปวช. | 106 | 35.80 |
| อนุปริญญา/ปวส. | 30 | 10.10 |
| ปริญญาตรี | 7 | 2.40 |
| สูงกว่าปริญญาตรี | 2 | 0.70 |
| รวม | 296 | 100.00 |
| 4. กำหนดโทษ | 1-5ปี | 216 | 73.00 |
| 6-10ปี | 53 | 17.90 |
| 11-15ปี | 14 | 4.70 |
| 16-20ปี | 13 | 4.40 |
| รวม | 296 | 100.00 |

จากตารางที่ 4.1 สามารถอธิบายข้อมูลสถานภาพทั่วไปของผู้ตอบแบบสอบถาม ดังนี้

- จำแนกตาม เพศ เรียงลำดับจากมากไปน้อย พบว่าเพศชาย มีจำนวน 246 คน คิดเป็นร้อยละ 83.10 และเพศหญิงมีจำนวน 50 คน คิดเป็นร้อยละ 16.90

- จำแนกตาม อายุ เรียงลำดับจากมากไปน้อย พบว่าอายุ 32 - 45 ปีมีจำนวน 136 คน คิดเป็นร้อยละ 45.90 อายุ 18-31 ปี มีจำนวน 129 คน คิดเป็นร้อยละ 43.60 อายุ 4 6 - 59 ปี มีจำนวน 30 คน คิดเป็นร้อยละ 10.10 และอายุ 60 ปีขึ้นไป มีจำนวน 1 คน คิดเป็นร้อยละ 0.30

- จำแนกตามการศึกษา เรียงลำดับจากมากไปน้อย พบว่า มัธยมศึกษาตอนปลาย/ปวช.

มีจำนวน 106 คน คิดเป็นร้อยละ 35.80 มัธยมศึกษาตอนต้น มีจำนวน 81 คน คิดเป็นร้อยละ 27.40ประถมศึกษา มีจำนวน 63 คน คิดเป็นร้อยละ 21.30 อนุปริญญา/ปวส. มีจำนวน 30 คน คิดเป็น

ร้อยละ 10.10 ต่ำกว่าประถมศึกษาและปริญญาตรี มีจำนวน 7 คน คิดเป็นร้อยละ 2.40 และสูงกว่าปริญญาตรี มีจำนวน 2 คน คิดเป็นร้อยละ 0.70

- จำแนกตาม กำหนดโทษ เรียงลำดับจากมากไปน้อย พบว่า โทษ 1 - 5 ปี มีจำนวน 216 คน คิดเป็นร้อยละ 73.00 โทษ 6 - 10 ปี มีจำนวน 53 คน คิดเป็นร้อยละ 17.90โทษ 11 - 15 ปี

มีจำนวน 14 คน คิดเป็นร้อยละ 4.70 และโทษ 16 - 20 ปี มีจำนวน 13 คน คิดเป็นร้อยละ 4.40

**4.3.2 วิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม**

ผลการวิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม โดยรวมรายด้านและรายข้อ โดยใช้ค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation) จากนั้นทำการแบ่งช่วงระดับคะแนน ซึ่งมีเกณฑ์การแปลความหมายเพื่อจัดระดับคะแนนเฉลี่ย (Arithmetic Mean) กำหนดเป็นช่วงคะแนน 5 ระดับ ตามวิธีของ ลิเคิร์ท (Likert) ดังนี้ (ธานินทร์ ศิลป์จารุ, 2550, น. 77)

คะแนนเฉลี่ย 1.00-1.49 แปลความว่า น้อยที่สุด

คะแนนเฉลี่ย 1.50-2.49 แปลความว่า น้อย

คะแนนเฉลี่ย 2.50-3.49 แปลความว่า ปานกลาง

คะแนนเฉลี่ย 3.50-4.49 แปลความว่า มาก

คะแนนเฉลี่ย 4.50-5.00 แปลความว่า มากที่สุด

รายละเอียดดังตารางต่อไปนี้

**ตารางที่ 4.2**

*ผลการวิเคราะห์ระดับความคาดหวังในการฝึกวิชาชีพของผู้ต้องขังเรือนจำ จังหวัดมหาสารคาม โดยรวม และรายด้าน*

|  |  |  |  |
| --- | --- | --- | --- |
| ความคาดหวัง |  | S.D. | ระดับ |
| 1. ด้านความคาดหวังในปัจจุบัน | 4.30 | 0.67 | มาก |
| 2. ด้านความคาดหวังในอนาคต | 4.29 | 0.69 | มาก |
| โดยรวม | 4.30 | 0.63 | มาก |

จากตารางที่ 4.2 พบว่า ความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม โดยรวมอยู่ในระดับมาก ซึ่งมีค่าเฉลี่ยเท่ากับ 4.30 และเมื่อวิเคราะห์รายด้านพบว่า

ด้านความคาดหวังในปัจจุบันและด้านความคาดหวังในอนาคตอยู่ในระดับมาก โดยมีค่าเฉลี่ย

4.30 และ 4.29 ตามลำดับ

**ตารางที่ 4.3**

*ผลการวิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ด้านความคาดหวังในปัจจุบัน จำแนกเป็นรายข้อ*

|  |  |  |  |
| --- | --- | --- | --- |
| ความคาดหวังในปัจจุบัน |  | S.D. | ระดับ |
| 1. คาดหวังที่จะให้เอกชนเข้ามามีส่วนร่วมในการ  ฝึกวิชาชีพ | 4.12 | 0.93 | มาก |
| 2. คาดหวังให้มีการจัดฝึกวิชาชีพให้ตรงความ  ต้องการของตลาดแรงงาน | 4.31 | 0.84 | มาก |
| 3. คาดหวังที่จะได้รับความสัมพันธ์ที่ดีกับเพื่อน  ร่วมงานและเจ้าหน้าที่ | 4.29 | 0.79 | มาก |
| 4. คาดหวังที่จะได้การคุ้มครองสวัสดิภาพในการ  ทำงานเทียบเท่าแรงงานภายนอก | 4.47 | 0.79 | มาก |
| 5. คาดหวังให้มีการนำวิทยากรจากภายนอกเข้ามา  ให้การฝึกอบรม | 4.29 | 0.86 | มาก |
| โดยรวม | 4.30 | 0.67 | มาก |

จากตารางที่ 4.3 วิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ด้านความคาดหวังในปัจจุบันโดยรวมอยู่ระดับมาก (****=4.30) จำแนกเป็นรายข้อพบว่าอยู่ในระดับมากทั้ง 5 ข้อ โดยเรียงลำดับจากมากไปน้อยได้ดังนี้ คาดหวังที่จะได้การคุ้มครองสวัสดิภาพในการทำงานเทียบเท่าแรงงานภายนอก (****=4.47) คาดหวังให้มีการจัดฝึกวิชาชีพให้ตรงความต้องการของตลาดแรงงาน (****=4.31) คาดหวังที่จะได้รับความสัมพันธ์ที่ดีกับเพื่อนร่วมงานและเจ้าหน้าที่และคาดหวังให้มีการนำวิทยากรจากภายนอกเข้ามาให้การฝึกอบรม(****=4.29) คาดหวังที่จะให้เอกชนเข้ามามีส่วนร่วมในการฝึกวิชาชีพ (****=4.12)

**ตารางที่ 4.4**

*ผลการวิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ด้านความคาดหวังในอนาคต จำแนกเป็นรายข้อ*

|  |  |  |  |
| --- | --- | --- | --- |
| ความคาดหวังในอนาคต |  | S.D. | ระดับ |
| 1. คาดหวังว่าจะนำวิชาชีพที่ได้จากการฝึกวิชาชีพ  ไปประกอบอาชีพเมื่อพ้นโทษ | 4.28 | 0.92 | มาก |
| 2. คาดหวังจะได้รับหนังสือรับรองมาตรฐานฝีมือ  แรงงานที่ออกโดยหน่วยงานของรัฐ | 4.49 | 0.74 | มาก |
| 3. คาดหวังให้กรมราชทัณฑ์ จัดหางานให้ท่านเมื่อ  พ้นโทษ | 4.20 | 0.92 | มาก |
| 4. คาดหวังให้กรมราชทัณฑ์ ช่วยเหลือด้านเงินทุน  เมื่อพ้นโทษ | 4.34 | 0.93 | มาก |
| 5. คาดหวังให้กรมราชทัณฑ์ หาตลาดรองรับ  ผลิตภัณฑ์ | 4.16 | 1.02 | มาก |
| โดยรวม | 4.29 | 0.69 | มาก |

จากตารางที่ 5 วิเคราะห์ระดับความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ด้านความคาดหวังในอนาคต โดยรวมอยู่ระดับมาก (**** = 4.29) จำแนกเป็นรายข้อพบว่าอยู่ในระดับมากทั้ง 5 ข้อ โดยเรียงลำดับจากมากไปน้อยได้ดังนี้ คาดหวังจะได้รับหนังสือรับรองมาตรฐานฝีมือแรงงานที่ออกโดยหน่วยงานของรัฐ (**** = 4.49) คาดหวังให้กรมราชทัณฑ์ช่วยเหลือด้านเงินทุนเมื่อพ้นโทษ (**** = 4.34) คาดหวังว่าจะนำวิชาชีพที่ได้จากการฝึกวิชาชีพไปประกอบอาชีพเมื่อพ้นโทษ (****=4.28)คาดหวังให้กรมราชทัณฑ์จัดหางานให้เมื่อพ้นโทษ (****=4.20)คาดหวังให้กรมราชทัณฑ์หาตลาดรองรับผลิตภัณฑ์ (****=4.16)

**4.3.3 วิเคราะห์ปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม**

ผลการวิเคราะห์ปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ใช้การถดถอยพหุคูณเชิงเส้นตรง (Multiple Linear Regression Analysis) โดยเลือกวิธีการแบบ Stepwise พร้อมกำหนดนัยสำคัญทางสถิติที่ระดับ .05 ดังนี้

**ตารางที่ 4.5**

*การกำหนดรหัสตัวแปรที่จะใช้ในการนำเข้าสมการ*

| ตัวแปร | ประเภทตัวแปร | รหัส |
| --- | --- | --- |
| 1. ความต้องการมีชีวิต | Interval scale | X1 |
| 2. ความต้องการความสัมพันธ์ | Interval scale | X2 |
| 3. การเรียนรู้ | Interval scale | X3 |
| 4. ทัศนคติ | Interval scale | X4 |
| ความคาดหวังในการฝึกวิชาชีพ | Interval scale | Y |

จากตารางที่ 4.5 สามารถอธิบายการกำหนดรหัสตัวแปรที่จะใช้ในการนำเข้าสมการ ดังนี้

- ตัวแปรที่ใช้ในการวิจัยครั้งนี้เป็นมาตราอันตรภาค (Interval Scale)ทั้งหมด

- กำหนดรหัสตัวแปรอิสระที่จะใช้ในการนำเข้าสมการ ดังนี้ ความต้องการมีชีวิต รหัส X1ความต้องการความสัมพันธ์รหัส X2การเรียนรู้รหัส X3และทัศนคติรหัส X4

- กำหนดรหัสตัวแปรตามที่จะใช้ในการนำเข้าสมการ ดังนี้ ความคาดหวังในการฝึกวิชาชีพ รหัส Y

**ตารางที่ 4.6**

*ค่าสัมประสิทธิ์สหสัมพันธ์ของเพียร์สันระหว่างตัวแปรอิสระกับตัวแปรตาม*

|  |  |  |
| --- | --- | --- |
| ชื่อตัวแปร (X) | ประเภทตัวแปร | ค่าความสัมพันธ์ (r) กับ  ความคาดหวังในการฝึกวิชาชีพ(Y) |
| 1. ความต้องการมีชีวิต(X1) | Interval scale | .362\*\* |
| 2. ความต้องการความสัมพันธ์ (X2) | Interval scale | .522\*\* |
| 3. การเรียนรู้ (X3) | Interval scale | .139\* |
| 4. ทัศนคติ (X4) | Interval scale | .250\*\* |

*หมายเหตุ.* \*\* หมายถึง มีนัยสำคัญทางสถิติที่ระดับ .01

\* หมายถึง มีนัยสำคัญทางสถิติที่ระดับ .05

จากตารางที่ 4.6 พบว่า ตัวแปรอิสระ (X1-X4) ที่มีความสัมพันธ์กับตัวแปรตาม (Y) อย่างมีนัยสำคัญทางสถิติที่ระดับ .05จำนวน 4ตัวแปรได้แก่ ความต้องการมีชีวิต (X1)ความต้องการความสัมพันธ์ (X2) การเรียนรู้ (X3) และทัศนคติ (X4)โดยมีค่าสัมประสิทธิ์สหสัมพันธ์ระหว่าง .139ถึง .522 ตัวแปรทั้ง 4 ตัวแปร จึงเหมาะสมที่จะนำไปเข้าสมการถดถอยพหุคูณเชิงเส้น (Multiple Linear Regression Analysis) เพื่อหาปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม

**ตารางที่ 4.7**

*ตัวแปรพยากรณ์ของการวิเคราะห์ถดถอยพหุคูณตามลำดับความสำคัญของปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม*

|  |  |  |  |  |  |  |  |
| --- | --- | --- | --- | --- | --- | --- | --- |
| ตัวแปรพยากรณ์ | B | S.E.bi | Beta | t | P  value | Collinearity Statistics | |
| Tolerance | VIF |
| 1. ค่าคงที่ | 1.457 | .260 |  | 5.601\* | .000 |  |  |
| 2. ความต้องการ  3. ความสัมพันธ์ (X2) | .534 | .053 | .496 | 10.075\* | .000 | .979 | 1.022 |
| 4. ทัศนคติ (X4) | .161 | .045 | .178 | 3.607\* | .000 | .979 | 1.022 |

*หมายเหตุ.* R = .551; R2= .304 ; R2Adj. = .299; F = 63.917; p-value =.000;S.E.est= ±.524

\* หมายถึง มีนัยสำคัญทางสถิติที่ระดับ .05

จากตารางที่ 4.7 แสดงค่าสถิติต่างๆ และแปรผล ดังนี้

B หมายถึง ค่าสัมประสิทธิ์การถดถอยของตัวแปรอิสระแต่ละตัวในรูปคะแนนดิบ พร้อมทั้งค่าคงที่เพื่อนำมาใช้ในการสร้างสมการพยากรณ์จากผลการวิเคราะห์พบว่า ได้ค่าสัมประสิทธิ์การถดถอยในรูปคะแนนดิบของตัวแปรอิสระ ความต้องการความสัมพันธ์ (X2) เท่ากับ .534 และตัวแปรอิสระ ทัศนคติ (X4) เท่ากับ .161 และมีค่าคงที่เท่ากับ 1.457

S.E.bi(Standard Error) หมายถึง ค่าความคลาดเคลื่อนมาตรฐานของสัมประสิทธิ์การถดถอยแต่ละตัวแปรอิสระ จากผลการวิเคราะห์พบว่า ได้ค่าความคลาดเคลื่อนมาตรฐานของสัมประสิทธิ์การถดถอยของตัวแปรอิสระ ความต้องการความสัมพันธ์ (X2) เท่ากับ .053 และตัวแปรอิสระ ทัศนคติ (X4) เท่ากับ .045

Beta หมายถึง ค่าสัมประสิทธิ์การถดถอยของตัวแปรอิสระแต่ละตัวในรูปคะแนนมาตรฐาน ค่า Beta สามารถบอกได้ว่าตัวแปรอิสระตัวใดมีอิทธิพลต่อตัวแปรตามมากน้อยกว่ากัน ถ้า Beta ของตัวแปรอิสระตัวใดมีค่ามากกว่า (โดยไม่คิดเครื่องหมาย) แสดงว่าตัวแปรอิสระตัวนั้นมีอิทธิพลต่อตัวแปรตามมากจากผลการวิเคราะห์พบว่า ได้ค่าสัมประสิทธิ์การถดถอยในรูปคะแนนมาตรฐานของตัวแปรอิสระ ความต้องการความสัมพันธ์ (X2) เท่ากับ .496 และตัวแปรอิสระ ทัศนคติ (X4) เท่ากับ .178 ซึ่งแสดงว่าตัวแปรอิสระ ความต้องการความสัมพันธ์ (X2) มีอิทธิพลต่อตัวแปรตาม ความคาดหวัง (Y) มากกว่าตัวแปรอิสระ ทัศนคติ (X4)

t หมายถึง ค่าสถิติ t สำหรับทดสอบว่าตัวแปรอิสระตัวใดนำไปใช้ในสมการพยากรณ์ได้บ้าง ถ้าค่า t มีค่าสูงอย่างมีนัยสำคัญทางสถิติที่ระดับ .05 แสดงว่า สามารถนำไปใช้ในสมการพยากรณ์ได้ จากผลการวิเคราะห์พบว่าตัวแปรอิสระ ความต้องการความสัมพันธ์ (X2) มีค่า t เท่ากับ 10.075 อย่างมีนัยสำคัญทางสถิติที่ระดับ .05 (P= .000) และตัวแปรอิสระ ทัศนคติ (X4) มีค่า t เท่ากับ 3.607อย่างมีนัยสำคัญทางสถิติที่ระดับ .05(P= .000) ซึ่งแสดงว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) สามารถนำไปใช้ในสมการพยากรณ์ได้

P-value หมายถึงนัยสำคัญทางสถิติของการวิเคราะห์การถดถอยหากพบว่าตัวแปรอิสระตัวใดมีนัยสำคัญทางสถิติที่ระดับ .05แสดงว่า ตัวแปรอิสระตัวนั้นมีอิทธิพลต่อตัวแปรตาม จากผลการวิเคราะห์พบว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) มีนัยสำคัญทางสถิติเท่ากัน คือ0.000 (มีนัยสำคัญทางสถิติที่ระดับ .05) แสดงว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) มีอิทธิพลต่อตัวแปรตาม ความคาดหวัง (Y)

Collinearity Statisticsหมายถึงค่าความสัมพันธ์ระหว่างตัวแปรอิสระกับตัวแปรอิสระด้วยกันเอง เพื่อทดสอบว่าไม่เกิดภาวะ Multicollinearity จะใช้ค่า Varianceinflationfactor (VIF) และ

ค่า Tolerance โดยมีเกณฑ์การตรวจสอบดังนี้ ค่า VIF ที่เหมาะสมไม่ควรเกิน10หากเกินกว่านี้แสดงว่าตัวแปรอิสระมีความสัมพันธ์กันเองในระดับที่สูงมาก และหากค่า Tolerance<0.2 แสดงว่าเกิดภาวะMulticollinearity จากผลการวิเคราะห์จะพบว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) มีค่า VIFเท่ากัน คือ1.022ซึ่งไม่เกิน 10และมีค่า Tolerance เท่ากัน คือ .979 ซึ่งไม่ต่ำกว่า 0.2 แสดงว่าตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) ไม่เกิดภาวะ Multicollinearity

R หมายถึง ค่าที่แสดงความสัมพันธ์ระหว่างตัวแปรอิสระกับตัวแปรตาม จากผลการวิเคราะห์จะพบว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) ที่ร่วมกันพยากรณ์ตัวแปรตาม ความคาดหวัง (Y) ได้ โดยมีค่าสัมประสิทธิ์สหสัมพันธ์ (R) เท่ากับ .551

R2(R Square) หมายถึง ค่าสัมประสิทธิ์การตัดสินใจ ซึ่งแสดงถึงอิทธิพลของตัวแปรอิสระที่มีต่อตัวแปรตามจากผลการวิเคราะห์จะพบว่า ค่าสัมประสิทธิ์การตัดสินใจของตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) ที่ร่วมกันพยากรณ์ตัวแปรตาม ความคาดหวัง (Y) คิดเป็นร้อยละ 30.40 (ทำให้อยู่ในรูปร้อยละ โดยนำค่า R2 คูณด้วย 100)

R2Adj (Adjusted R Square) หมายถึง ค่า R2 ที่มีการปรับแก้ให้เหมาะสม จากผลการวิเคราะห์จะพบว่า ค่าสัมประสิทธิ์การตัดสินใจที่มีการปรับแก้แล้วของตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) ที่ร่วมกันพยากรณ์ตัวแปรตาม ความคาดหวัง (Y) คิดเป็นร้อยละ 29.90 (ทำให้อยู่ในรูปร้อยละ โดยนำค่าR2Adj คูณด้วย 100)

F หมายถึง ค่าสถิติ Fสำหรับทดสอบความสัมพันธ์เชิงเส้นระหว่างตัวแปรอิสระกับตัวแปรตามจากผลการวิเคราะห์จะพบว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) มีค่า F เท่ากับ 63.917อย่างมีนัยสำคัญทางสถิติที่ระดับ .05 (P= .000) แสดงว่า ตัวแปรอิสระ ความต้องการความสัมพันธ์ (X2) และตัวแปรอิสระ ทัศนคติ (X4) มีความสัมพันธ์เชิงเส้นกับตัวแปรตาม ความคาดหวัง (Y)

S.E.est (Standard Errorof the Estimate) หมายถึง ค่าความคลาดเคลื่อนมาตรฐานในการพยากรณ์ตัวแปรตามด้วยตัวแปรอิสระ จากผลการวิเคราะห์จะพบว่า มีความคลาดเคลื่อนมาตรฐานในการพยากรณ์ตัวแปรตามความคาดหวัง (Y) เท่ากับ ±.524

จากตารางสามารถสรุปได้ว่า ปัจจัยที่ส่งผลต่อความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม โดยรวม ได้แก่ ปัจจัยด้านความต้องการความสัมพันธ์ และปัจจัยด้านทัศนคติ โดยมีค่าสัมประสิทธิ์สหสัมพันธ์พหุคูณเป็น .551 และสามารถร่วมกันพยากรณ์ความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม ได้ร้อยละ 29.90 อย่างมีนัยสำคัญทางสถิติที่ระดับ .05 โดยมีความคลาดเคลื่อนมาตรฐานในการพยากรณ์ เท่ากับ ±.524

สามารถเขียนสมการพยากรณ์ความคาดหวังในการฝึกวิชาชีพของผู้ต้องขังเรือนจำจังหวัดมหาสารคามในรูปคะแนนดิบ ได้ดังนี้

สมการเชิงเส้นในรูปคะแนนดิบ (สัญญา เคณาภูมิ, 2556, น. 138)

แทนค่าในสมการ

= 1.457+ 0.534(ความต้องการความสัมพันธ์ (X2)) + 0.161(ทัศนคติ (X4))

สามารถเขียนสมการพยากรณ์ความคาดหวังในการฝึกวิชาชีพของผู้ต้องขังเรือนจำจังหวัดมหาสารคามในรูปคะแนนมาตรฐาน ได้ดังนี้

สมการเชิงเส้นในรูปคะแนนมาตรฐาน (สัญญา เคณาภูมิ, 2556, น. 140)

แทนค่าในสมการ

=0.496(ความต้องการความสัมพันธ์ (X2)) + 0.178(ทัศนคติ (X4))

เมื่อและ เท่ากับ ความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม

**4.3.4 ข้อเสนอแนะในการพัฒนาความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม**

จากการตอบแบบสอบถามปลายเปิด (Open-Ended) ของผู้ต้องขังที่เป็นกลุ่มตัวอย่าง มีผู้ให้ข้อเสนอแนะในการพัฒนาความคาดหวังในการฝึกวิชาชีพของผู้ต้องขังเรือนจำจังหวัดมหาสารคามจำนวน109 คนคิดเป็นร้อยละ 36.82 ของผู้ตอบแบบสอบถามทั้งหมด 296คน ผู้วิจัยใช้วิธีวิเคราะห์เนื้อหา (Content Analysis) ด้วยวิธีการแจกแจงความถี่ (Frequency) แล้วนำเสนอข้อมูลเชิงพรรณนา ดังนี้

**ตารางที่ 4.8**

*ผลการวิเคราะห์ข้อเสนอแนะในการพัฒนาความคาดหวังในการฝึกวิชาชีพของผู้ต้องขัง*

*เรือนจำจังหวัดมหาสารคาม*

|  |  |
| --- | --- |
| ข้อเสนอแนะ | ความถี่ |
| 1. ด้านความคาดหวังในปัจจุบัน |  |
| 1.1 อยากให้มีการฝึกวิชาชีพในหลายสาขาวิชาชีพที่ตรงกับความต้องการของตลาดแรงงาน | 36 |
| 1.2 อยากให้ดูแลสิทธิประโยชน์ เช่น ความปลอดภัย อาหาร ที่อยู่ ยารักษาโรค การผ่อนคลายความเครียด มากขึ้น | 19 |
| 1.3 อยากให้ภาครัฐและเอกชนสนับสนุนทางด้าน ผู้เชี่ยวชาญ วิทยากร ครูหรือบุคคลที่มีความรู้เฉพาะด้าน เข้ามาให้ความรู้ | 16 |
| 1.4 อยากได้เงินปันผลจากการฝึกวิชาชีพมากขึ้นหรือเทียบเท่าแรงงานภายนอก | 8 |
| 2. ด้านความคาดหวังในอนาคต |  |
| 2.1 อยากที่จะนำวิชาชีพที่ได้ศึกษาไปประกอบอาชีพ เพื่อนำไปสร้าง ครอบครัวที่ดีและมั่นคง | 22 |
| 2.2 อยากได้การยอมรับจากสังคม | 14 |
| 2.3 อยากให้ภาครัฐสนับสนุนเงินทุน เพื่อนำไปประกอบอาชีพ | 14 |
| 2.4 อยากได้รับหนังสือรับรองการฝึกวิชาชีพที่ออกโดยหน่วยงานของรัฐ | 12 |
| 2.5 อยากให้ภาครัฐจัดหางานให้ภายหลังพ้นโทษ | 12 |
| 2.6 อยากให้ภาครัฐจัดหาตลาด เพื่อรองรับผลิตภัณฑ์ที่ได้ทำขึ้น | 5 |

จากตารางที่ 4.8 ข้อเสนอแนะในการพัฒนาความคาดหวังในการฝึกวิชาชีพของผู้ต้องขังเรือนจำจังหวัดมหาสารคาม แบ่งเป็นรายด้าน ดังนี้

**1.** **ด้านความคาดหวังในปัจจุบัน** พบว่า อยากให้มีการฝึกวิชาชีพในหลายสาขาวิชาชีพที่ตรงกับความต้องการของตลาดแรงงานค่าความถี่เท่ากับ 36 อยากให้ดูแลสิทธิประโยชน์ เช่น ความปลอดภัย อาหาร ที่อยู่ ยารักษาโรค การผ่อนคลายความเครียด มากขึ้น ค่าความถี่เท่ากับ 19 อยากให้ภาครัฐและเอกชนสนับสนุนทางด้าน ผู้เชี่ยวชาญ วิทยากร ครูหรือบุคคลที่มีความรู้เฉพาะด้าน เข้ามาให้ความรู้ ค่าความถี่เท่ากับ 16 และอยากได้เงินปันผลจากการฝึกวิชาชีพมากขึ้นหรือเทียบเท่าแรงงานภายนอก ค่าความถี่เท่ากับ 8 ตามลำดับ

**2.** **ด้านความคาดหวังในอนาคต** พบว่า อยากที่จะนำวิชาชีพที่ได้ศึกษาไปประกอบอาชีพ เพื่อนำไปสร้างครอบครัวที่ดีและมั่นคง ค่าความถี่เท่ากับ 22 อยากได้การยอมรับจากสังคมและให้ภาครัฐสนับสนุนเงินทุน เพื่อนำไปประกอบอาชีพค่าความถี่เท่ากับ14 อยากได้รับหนังสือรับรองการฝึกวิชาชีพที่ออกโดยหน่วยงานของรัฐและให้ภาครัฐจัดหางานให้ภายหลังพ้นโทษ ค่าความถี่เท่ากับ 12 และอยากให้ภาครัฐจัดหาตลาด เพื่อรองรับผลิตภัณฑ์ที่ได้ทำขึ้น ค่าความถี่เท่ากับ 5ตามลำดับ